Kamu bisa jelasin ke aku soal Grand Prix Jepun 2007 dalam bahasa melayu?

Grand Prix Jepun 2007 (nama rasmi: XXXIII Fuji Television Japanese Grand Prix) ialah sebuah perlumbaan bermotor Formula Satu yang diadakan pada 30 September 2007 di Fuji Speedway, Oyama, Shizuoka. Ia merupakan perlumbaan yang kelima belas dalam kalendar Formula Satu musim 2007. Bagi 20 tahun yang lepas, Grand Prix Jepun telah diadakan di Litar Suzuka, tetapi bagi perlumbaan ini, ia kembali ke Fuji buat kali pertama sejak tahun 1977. Perlumbaan ini dimenangi oleh pemandu McLaren, Lewis Hamilton, yang juga mendapat petak pertama dan pusingan terpantas bagi perlumbaan ini. Heikki Kovalainen mendapat podium pertama kerjayanya dengan mendapat tempat kedua untuk pasukan Renault, manakala Kimi Räikkönen mendapat tempat ketiga untuk pasukan Ferrari. Adrian Sutil membantu Spyker mendapatkan mata pertama mereka dengan mendapat tempat ke-9, dan dinaikkan ke tempat ke-8 selepas perlumbaan.